ai4bharat/Pralekha huggingface dataset:
কেন্দ্রীয়মন্ত্রিসভা
টেলিযোগাযোগ পরিষেবা ক্ষেত্রের আর্থিক বোঝা হ্রাস করার প্রস্তাবে মন্ত্রিসভার সায়
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে টেলিযোগাযোগ পরিষেবা ক্ষেত্রের আর্থিক বোঝা হ্রাস করার কয়েকটি প্রস্তাব অনুমোদিত হয়েছে। মন্ত্রিসভার এই সিদ্ধান্তের প্রেক্ষিতে কেন্দ্রীয় টেলিযোগাযোগ দপ্তর টেলি পরিষেবা প্রদানকারী সংস্থাগুলিকে স্পেকট্রাম নিলাম বাবদ বকেয়া অর্থ মেটাতে আরও এক বা দুই বছর সময় দেবে। আগে স্থির ছিল, টেলিপরিষেবা প্রদানকারী সংস্থাগুলিকে বকেয়া অর্থ ২০২০-২১ এবং ২০২১ – ২২ নাগাদ কিস্তির মাধ্যমে মিটিয়ে ফেলতে হবে। সময়সীমা বৃদ্ধির এই সিদ্ধান্তে টেলি পরিষেবা প্রদানকারী সংস্থাগুলি আগের মতোই কিস্তির মাধ্যমে বকেয়া অর্থ মেটাতে পারবে। তবে, স্পেকট্রাম বন্টনের সময় সুদ হিসাবে যে অর্থ ধার্য হয়েছিল, তা অপরিবর্তিত থাকছে।
স্পেকট্রাম নিলাম বাবদ বকেয়া অর্থ মেটানোর ক্ষেত্রে মন্ত্রিসভার সময়সীমা বৃদ্ধির সিদ্ধান্তের ফলে টেলি পরিষেবা প্রদানকারী সংস্থাগুলির ওপর আর্থিক বোঝা খানিকটা লাভবান হবে এবং ব্যাঙ্ক থেকে ঋণ সহায়তা নিয়ে বকেয়া অর্থ মেটাতে পারবে। একইভাবে, টেলি যোগাযোগ সংস্থাগুলির পরিষেবা অব্যাহত রাখা সম্ভব হবে এবং কর্মসংস্থানের পাশাপাশি, আর্থিক বৃদ্ধি ত্বরান্বিত হবে। অন্যদিকে, সংস্থাগুলির আর্থিক স্বাস্থ্য যেমন উন্নত হবে, তেমনই গ্রাহকরাও গুণগত মানের পরিষেবা পাবেন। উল্লেখ করা যেতে পারে, স্পেকট্রাম বন্টন বাবদ বকেয়া অর্থ কিস্তিতে মেটানোর সময়সীমা দু’বছর বাড়ানোর সিদ্ধান্তটি এক দু’সপ্তাহের মধ্যেই কার্যকর হবে।
SSS/BD/SB
(Visitor Counter : 87
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৫ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৬ কোটি ৩০ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ১৯১
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ৮১০ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৭ হাজার ৩৮
দেশে গত ২৪ ঘন্টায় নতুন করে আক্রান্তের সংখ্যা ৯৪৯
দৈনিক ভিত্তিতে আক্রান্তের হার ০.২৬ শতাংশ
সাপ্তাহিক ভিত্তিতে আক্রান্তের হার ০.২৫ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ১১ লক্ষ; দেশে গত ২৪ ঘন্টায় নমুনা পরীক্ষার সংখ্যা ৩ লক্ষ ৬৭ হাজার ২১৩
CG/BD/AS/
(Visitor Counter : 79
প্রধানমন্ত্রীরদপ্তর
বিহার দিবসে রাজ্যের জনগণকে প্রধানমন্ত্রীর শুভেচ্ছা
নতুনদিল্লি, ২২শে মার্চ, ২০২২
প্রধানমন্ত্রী শ্রী নরেন্দ্র মোদী বিহার দিবসে রাজ্যের জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ বিহারের সব ভাই-বোনেদের বিহার দিবস উপলক্ষ্যে আন্তরিক শুভেচ্ছা জানাই। ঐতিহাসিক ও সাংস্কৃতিক দিক থেকে সমৃদ্ধ এই রাজ্যের উন্নয়ন নতুন এক উচ্চতায় পৌঁছাক, সেই কামনা করি।
CG/CB/
(
রেলমন্ত্রক
রেল গত ৭ বছরে জৈব শৌচাগার, বৈদ্যুতিকিকরণ, পরিকাঠামোর মানোন্নয়ন প্রভৃতি ক্ষেত্রে যে সমস্ত পদক্ষেপ নিয়েছে, সে সম্পর্কে এনআরটিআই গবেষণা চালাবে - শ্রী পীযূষ গোয়েল
রেলের সমস্ত প্রশিক্ষণ প্রতিষ্ঠানকে এনআরটিআই-এর পরিচালনাধীনে নিয়ে আসা হবে - শ্রী গোয়েল
নতুন দিল্লি, ৩১ মে, ২০২১
রেল গত ৭ বছরে জৈব শৌচাগার, রেল বৈদ্যুতিকিকরণ, পরিকাঠামো উন্নয়নের মত একাধিক ক্ষেত্রে যে সমস্ত পদক্ষেপ নিয়েছে সে সম্পর্কে ন্যাশনাল রেল অ্যান্ড ট্রান্সপোর্টেশন ইন্সটিটিউট  গবেষণা চালাবে বলে জানিয়েছেন রেলমন্ত্রী শ্রী পীযূষ গোয়েল। তিনি আরও বলেন, এনআরটিআই-এর পরিচালনাধীনে রেলের সমস্ত প্রশিক্ষণ প্রতিষ্ঠানগুলিকে নিয়ে আসা হবে। এর ফলে, প্রশিক্ষণ প্রতিষ্ঠানগুলির পঠন-পাঠনের মান আরও বাড়বে এবং প্রশিক্ষণ পদ্ধতিতে আরও সামঞ্জস্য আসবে। একই সঙ্গে রেলের সম্পদ সদ্ব্যবহারে খরচ কমবে এবং সম্পদের সর্বাধিক সদ্ব্যবহার নিশ্চিত হবে। মন্ত্রী আরও বলেন, তিন বছরের অল্প সময়ের মধ্যেই এনআরটিআই দেশের এক অগ্রণী শিক্ষণ প্রতিষ্ঠান হয়ে উঠেছে। এই প্রতিষ্ঠানটির শিক্ষা পরিকাঠামোর মানোন্নয়নে সবরকম চেষ্টা চালানো হচ্ছে বলেও মন্ত্রী জানান।
উল্লেখ করা যেতে পারে, এনআরটিআই বিশ্ব মানের আধুনিক শিক্ষা প্রতিষ্ঠান হয়ে ওঠার লক্ষ্যে অগ্রসর হচ্ছে, যাতে উচ্চ-শিক্ষা, সর্বাধুনিক গবেষণা এবং ব্যবস্থাপনার ক্ষেত্রে অগ্রাধিকার দিয়ে আরও বেশি সংখ্যায় মেধাবি ছাত্র-ছাত্রী তৈরি করা যায়। এছাড়াও রেলের এই প্রতিষ্ঠানটি ইন্টার-ডিসিপ্লিনারি উৎকর্ষ কেন্দ্র গড়ে তোলার পরিকল্পনা নিয়েছে। এর ফলে, সহযোগিতার ভিত্তিতে পরিবহণ ক্ষেত্রে গবেষণাধর্মী কাজকর্ম এবং আধুনিক পঠন-পাঠানের আরও প্রসার ঘটবে। বিশ্বের অগ্রণী প্রতিষ্ঠানগুলির সঙ্গে প্রাতিষ্ঠানিক অংশিদারিত্বের ভিত্তিতে শ্রেষ্ঠ জ্ঞান ও অভিজ্ঞতা অর্জনের ক্ষেত্রে এনআরটিআই অগ্রাধিকার দিচ্ছে। উল্লেখ করা যেতে পারে, রেলের এই প্রতিষ্ঠানটি লজিস্টিক, পরিবহণ এবং পরিচালনা সম্পর্কিত বিভিন্ন ক্ষেত্রে স্নাতক ও স্নাতকোত্তর পর্যায়ে পঠন-পাঠন ও ডিগ্রী প্রদান করে থাকে।
CG/BD/AS/
(Visitor Counter : 105
ভূ-বিজ্ঞানমন্ত্রক
ভারতীয় আবহাওয়া দপ্তর  এবং উত্তর পূর্বাঞ্চলীয় মহাকাশ স্থাপন কেন্দ্র যৌথভাবে ভার্চুয়াল মাধ্যমে ৪ দিনের ক্রান্তীয় আবহাওয়া সংক্রান্ত বিষয়ে সম্মেলনের আয়োজন করেছে
নয়াদিল্লী, ১৫ ডিসেম্বর, ২০২০
শিলং-এর উত্তর পূর্বাঞ্চলীয় মহাকাশ স্থাপন কেন্দ্র -এর সহযোগিতায় ভারতীয় আবহাওয়া সমিতি  ১৪-১৭ই ডিসেম্বর শিলং-এর এনইএসএসি-তে ‘আবহাওয়া এবং পাবর্ত্য অঞ্চলের ওপর জলবায়ু সংক্রান্ত বিষয়’ শীর্ষক ক্রান্তীয় আবহাওয়া-এর ওপর একটি সম্মেলনের আয়োজন করা হয়েছে।প্রথম দিন থেকেই এই সম্মেলনে যথেষ্ট সাড়া মিলেছে। ইতিমধ্যেই ৪৫০ জন প্রতিনিধি নাম নথিভুক্ত করেছেন। ৩১৫টি গবেষণা পত্র তুলে ধরা হয়েছে। এছাড়াও এই সম্মেলনে ১২টি পূর্ণাঙ্গ বক্তৃতা, বিশিষ্ট বিজ্ঞানীদের ১৩টি আমন্ত্রিত ব্যক্তির আলোচনা, ২টি স্মারক বক্তৃতা এবং একটি জনপ্রিয় বক্তৃতা রয়েছে। ৪দিনের এই সম্মেলনে বিশ্ব আবহাওয়া সংস্থার উপ মহাসচিবের একটি বিশেষ আলোচনাও রয়েছে।
সম্মেলনের সূচনায় মুখ্য অতিথি হিসেবে উপস্থিত ছিলেন ভূবিজ্ঞান মন্ত্রকের সচিব ডঃ এম এন রাজীবন। এছাড়াও সম্মানিও অতিথি হিসেবে উপস্থিত ছিলেন উত্তর পূর্বাঞ্চলীয় পর্ষদের সচিব শ্রী মোসেস কে চালায়। উদ্বোধনী অনুষ্ঠানে সভাপতিত্ব করেন ভারতীয় আবহাওয়া দপ্তরের মহানির্দেশক ডঃ এম মহাপাত্র।
হিমালয় ও অন্যান্য পার্বত্য অঞ্চল সহ পাহাড়ি এলাকায় আবহাওয়া এবং জলবায়ু সংক্রান্ত বিষয়ের ওপর বিভিন্ন বক্তা বক্তব্য রাখেন। উত্তর পূর্বাঞ্চলীয় পর্ষদের সচিব শ্রী এম কে চালায় পার্বত্য অঞ্চলে বসবাসরত মানুষের জীবন জীবিকা ক্ষেত্রে আবহাওয়ার গুরুত্ব এবং জলবায়ু পরিবর্তনের ফলে উত্থাপিত সমস্যাগুলির মোকাবিলায় উন্নত পরিষেবা প্রদানের ওপর জোর দেন।
ভূবিজ্ঞান মন্ত্রকের সচিব ডঃ রাজীবন ভারতীয় আবহাওয়া দপ্তর এবং ভূবিজ্ঞান মন্ত্রকের উদ্যোগে ডপলার ওয়েদার রাডার ও অটোমেটিক ওয়েদার স্টেশন বা স্বয়ংক্রিয় আবহাওয়া কেন্দ্র প্রতিষ্ঠার পাশাপাশি পশ্চিম হিমালয়ে 'হিমাংশ পর্যবেক্ষণ' কেন্দ্র তৈরির মতো বিভিন্ন পদক্ষেপের কথা তুলে ধরেন। পার্বত্য অঞ্চলে বসবাসরত জনগোষ্ঠীর সমস্যা সমাধানের জন্য উন্নত প্রযুক্তির ব্যবহার এবং তরুণ প্রজন্মের বৃহত্তর সম্পৃক্তার ওপর জোর দেন তিনি। শ্রী রাজীবন বলেন, হিমালয় অঞ্চল বিশ্বের অন্যান্য জায়গার তুলনায় গড়ে দ্রুত উষ্ণ হয়ে উঠছে। হিমবাহ গলে যাওয়ার ঘটনা বড় উদ্বেগের বিষয়। জলবায়ু পরিবর্তন হিমালয়ে জীব বৈচিত্র্যের ওপর প্রভাব সৃষ্টি করছে বলেও তিনি জানান। এরফলে কৃষি, খাদ্য ও স্বাস্থ্য ক্ষেত্রে এর ব্যাপক প্রভাব পরতে পারে বলেও তিনি মন্তব্য করেন।
ভারতীয় আবহাওয়া দপ্তরের মহানির্দেশক ডঃ মহাপাত্র ভারতীয় আবহাওয়া সমিতির নতুন উদ্যোগ এবং হিমালয় অঞ্চল ও উচ্চ পার্বত্য এলাকায় আবহাওয়া , জলবায়ু সংক্রান্ত বিষয়ে পরিষেবা উন্নয়নের ওপর বিশেষ জোর দেন। পার্বত্য অঞ্চলে আবহাওয়া ও জলবায়ু সংক্রান্ত বিষয়ে পরিষেবার মতো জটিল সমস্যাগুলির মোকাবিলায় কেন্দ্র, রাজ্য ও সরকারি সংস্থাগুলিকে একযোগে কাজ করার আহ্বান জানান।
অনুষ্ঠান চলাকালীন বিশ্ব আবহাওয়া দপ্তরের উপ-মহাসচিবের বক্তব্য পাঠ করেন আইএমএফ-এর সচিব ডঃ ডি আর পট্টনায়ক। ২০১৯এর অক্টোবরে জেনেভায় বিশ্ব আবহাওয়া দপ্তরের সম্মেলনে উচ্চ পার্বত্য এলাকা বিষয়ে নির্মিত স্বল্প দৈর্ঘ্যের তথ্যচিত্রটি এখানে পরিবেশিত হয়।
শিল্পওবাণিজ্যমন্ত্রক
বাণিজ্য উন্নয়ন ও প্রসার সংক্রান্ত পর্ষদ তথা বাণিজ্য পর্ষদের বৈঠকে বাণিজ্য মন্ত্রীর ভাষণ
কেন্দ্রীয় শিল্প ও বাণিজ্য তথা রেলমন্ত্রী শ্রী পীযূষ গোয়েল শিল্প ও রপ্তানিকারক সংস্থাগুলির প্রতিনিধিদেরকে ভর্তুকি এবং কেন্দ্রীয় সরকারের
(আর্থিক অনুদানের ওপর নির্ভরশীলতা কমিয়ে শিল্প সংস্থাগুলিকে আরও প্রতিযোগিতামুখী ও স্বনির্ভর করে তোলার আহ্বান জানিয়েছেন। শ্রী গোয়েল আজ নতুন দিল্লিতে বাণিজ্য উন্নয়ন ও প্রসার সংক্রান্ত পর্ষদ তথা বাণিজ্য পর্ষদের বৈঠকে ভাষণ দিচ্ছিলেন। শ্রী গোয়েল বলেন, ভর্তুকি প্রত্যাহার করে নেওয়া হলে ব্যবসা-বাণিজ্য বাড়বে। এই প্রেক্ষিতে তিনি এলইডি বাল্ব তৈরির উদাহরণ দিয়ে বলেন, ভর্তুকি তুলে নেওয়ার ফলে বাজারে এখন সুলভ মূল্যে এ ধরনের বাল্ব পাওয়া যাচ্ছে এবং বিপুল সংখ্যায় উৎপাদনও হচ্ছে।
বাণিজ্য মন্ত্রী বলেন, উৎপাদন যখন বিপুল পরিমাণে বাড়বে তখন দেশজ উৎপাদন ও বাণিজ্য লক্ষ্যণীয় হারে বৃদ্ধি পাবে। এর ফলে, রপ্তানি বাড়বে এবং পণ্যের গুণমানও বৃদ্ধি পাবে। তিনি বলেন, বিশ্বের প্রতিটি দেশ এখন ভারতে বিনিয়োগে আগ্রহী কারণ, ভারতের বিশাল বাজারের সুযোগ-সুবিধা থেকে এরা উপকৃত হতে পারে। দেশে বাণিজ্য ও শিল্পের প্রসারে প্রাক্তন দুই মন্ত্রী শ্রীমতী নির্মলা সীতারমন ও শ্রী সুরেশ প্রভু যে ভূমিকা পালন করেছিলেন, শ্রী গোয়েল তার প্রশংসা করেন। এঁদের আন্তরিকতার জন্য বিগত পাঁচ বছরে ভারতের রপ্তানি বৃদ্ধি পেয়েছে।
শ্রী গোয়েল আরও বলেন, বাণিজ্য ক্ষেত্রে বিভিন্ন বাধা-বিপত্তি এবং আর্থিক অগ্রগতি ব্যাহত হওয়ার দরুণ ভারত সহ সমগ্র বিশ্বই চ্যালেঞ্জের সম্মুখীন।
এই প্রেক্ষিতে বিশ্ব বাণিজ্যে ভারতের অবস্থান ধরে রাখা এবং বাণিজ্যের পরিমাণ বাড়ানোর ক্ষেত্রে বিশেষ নজর দেওয়া প্রয়োজন বলেও তিনি মন্তব্য
করেন। ব্যবসা-বাণিজ্যে আরও স্বচ্ছ ও দুর্নীতিমুক্ত ব্যবস্থা গড়ে তুলতে কেন্দ্রীয় সরকারের পাশাপাশি, রাজ্য সরকারগুলিকেও উদ্যোগী হওয়ার আহ্বান
জানান শ্রী গোয়েল। দু’দিনের এই বৈঠকে অসামরিক বিমান চলাচল প্রতিমন্ত্রী, বাণিজ্য ও শিল্প প্রতিমন্ত্রী, নীতি আয়োগের মুখ্য কার্যনির্বাহী
আধিকারিক, বিভিন্ন মন্ত্রকের সচিব, রাজ্য সরকারের প্রতিনিধি, শিল্পপতি তথা শিক্ষা প্রতিষ্ঠানের সঙ্গে যুক্ত ব্যক্তিরা অংশ নিচ্ছেন।
প্রধানমন্ত্রীরদপ্তর
শ্রী বালাসাহেব ঠাকরের জন্মদিনে প্রধানমন্ত্রীর শ্রদ্ধা নিবেদন
নয়াদিল্লি, ২৩ জানুয়ারি, ২০২২
প্রধানমন্ত্রী শ্রী নরেন্দ্র মোদী শ্রী বালাসাহেব ঠাকরের জন্মদিনে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “শ্রী বালাসাহেব ঠাকরের জন্মদিনে তাঁকে শ্রদ্ধা জানাই। একজন অবিসংবাদী নেতা হিসাবে তিনি স্মরণীয় হয়ে থাকবেন, যিনি সর্বদা মানুষের পাশে থাকতেন”।
CG/CB/SB
(
শ্রমওকর্মসংস্থানমন্ত্রক
ইপিএফ পেনশনারদের রাজ্যভিত্তিক তথ্য
নয়াদিল্লি, ১১ জুলাই, ২০১৯
‘এমপ্লয়িজস পেনশন স্কিম  ১৯৯৫’-প্রকল্পে চলতি বছরের জুন মাস পর্যন্ত পাওয়া তথ্য অনুযায়ী সারা দেশে মোট ৬৪,৯৩,৯২৩ জন পেনশনভোগীকে ৭৫৯,৭৮,৩৩,৭৫৮ টাকা দেওয়া হয়েছে। এর মধ্যে পশ্চিমবঙ্গ থেকে ৫ লক্ষ ৭২ হাজার ৪৫৭ জন পেলশন সুবিধাভোগী ৬৪৭৩৯৩৫৩৭ টাকা পেয়েছেন।
ইপিএফ-এর পেনশনভোগীরা যাতে কোনরকম সমস্যা ছাড়াই পেনশনের সুবিধা পেতে পারেন, তারজন্য কেন্দ্রীয় সরকার একাধিক পদক্ষেপ নিয়েছে।
পেনশনভোগীদের ব্যাঙ্ক অ্যাকাউন্টে সরাসরি টাকা পাঠানোর ব্যবস্হা করা হয়েছে। পেনশনভোগীরা তাঁদের ‘জীবন প্রমাণপত্র’ অনলাইনে জীবন প্রমাণ অথবা উমঙ্গ অ্যাপের মাধ্যমে জমা দিতে পারবেন।
রাজ্যসভায় গতকাল এক প্রশ্নের লিখিত জবাবে এই তথ্য জানান, শ্রম ও কর্মচারি দপ্তরের মন্ত্রকের স্বাধীন প্রতিমন্ত্রী শ্রী সন্তোষ কুমার গাঙ্গোয়ার।
CG/ SS/NS
(Visitor Counter : 94
মন্ত্রিসভারঅর্থনৈতিকবিষয়সংক্রান্তকমিটি
ইথানল সংগ্রহের জন্য রাষ্ট্রায়ত্ত তেল সংস্থাগুলিকে ইথানলের মূল্য সংশোধন ব্যবস্থায় মন্ত্রিসভার অনুমোদন; ডিসেম্বর থেকে এই ব্যবস্থা এক বছরের জন্য কার্যকর
নয়াদিল্লি, ৩ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্য আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আসন্ন ২০১৯-২০ চিনি মরশুমে ইথানল মিশ্রিত পেট্রোলিয়াম কর্মসূচির আওতায় বিভিন্ন কাঁচামাল থেকে পাওয়া ইথানলের সর্বোচ্চ মূল্য নির্ধারণের প্রস্তাব অনুমোদন করেছে। ২০১৯-২০ চিনি মরশুমে ইথানল সরবরাহ বর্ষ শুরু ২০১৯-এর পয়লা ডিসেম্বর থেকে এবং শেষ ২০২০-র ৩০শে নভেম্বর। মন্ত্রিসভার এই বৈঠকে আরও সিদ্ধান্ত হয়েছে যে –
সি হেভি মোলাসেস পদ্ধতিতে প্রাপ্ত ইথানলের মূল্য লিটার প্রতি ৪৩ টাকা ৪৬ পয়সা থেকে বাড়িয়ে করা হবে ৪৩ টাকা ৭৫ পয়সা।
বি হেভি মোলাসেস পদ্ধতিতে প্রাপ্ত ইথানলের মূল্য লিটার প্রতি ৫২ টাকা ৪৩ পয়সা থেকে বাড়িয়ে ৫৪ টাকা ২৭ পয়সা করা হবে।
আখের রস বা আখ থেকে পাওয়া ইথানলের মূল্য লিটার প্রতি ৫৯ টাকা ৪৮ পয়সা স্থির হয়েছে।
এছাড়াও, জিএসটি এবং পরিবহণ মাশুল মেটাতে হবে। রাষ্ট্রায়ত্ত তেল সংস্থাগুলিকে যুক্তিসঙ্গত পরিবহণ মাশুল স্থির করার পরামর্শ দেওয়া হয়েছে যাতে করে দূরবর্তী স্থানে ইথানল সরবরাহের ক্ষেত্রে কোন অতিরিক্ত মাশুল মেটাতে না হয়।
মন্ত্রিসভার এই সিদ্ধান্তের ফলে ইথানল সরবরাহকারীরা উপকৃত হবেন বলে আশা করা হচ্ছে। ইথানল মিশ্রিত পেট্রোলিয়াম কর্মসূচির জন্য আরও বেশি সংখ্যায় সরবরাহকারীরা এগিয়ে আসবেন। ইথানল সরবরাহকারীদের উৎসাহভাতা আখ চাষিদের বকেয়া মেটাতে সাহায্য করবে। ফলে, আখ চাষিদের সমস্যা কিছু হলেও লাঘব হবে। ইথানল সংগ্রহের জন্য অতিরিক্ত মূল্য মেটানোর ফলে ইথানল মিশ্রিত পেট্রোলিয়াম কর্মসূচির জন্য ইথানলের যোগান লক্ষ্যণীয় হারে বৃদ্ধি পাবে। এমনকি, পেট্রোলে ইথানল মিশ্রণের ফলে আমদানি নির্ভরশীলতা কমবে, কৃষিক্ষেত্রের সহায়ক হবে, পরিবেশ-বান্ধব জ্বালানির যোগান বাড়বে, দূষণ হ্রাস করা সম্ভব হবে এবং কৃষকদের অতিরিক্ত আয়ের সংস্থান হবে।
CG/BD/DM
(Visitor Counter : 86
স্বাস্থ্যওপরিবারকল্যাণমন্ত্রক
ভারতীয় শুল্ক দপ্তরে কোনো অক্সিজেন কনসেনট্রেটর পড়ে নেই
নতুন দিল্লি, ০৬ মে, ২০২১
কিছু সংবাদ মাধ্যমের প্রতিবেদনে প্রকাশিত হয়েছে যে শুল্ক দপ্তরের ছাড়পত্র না পাওয়ার জন্য অক্সিজেন কনসেনট্রেটর গুদামে পড়ে রয়েছে। এই সংবাদ সম্পূর্ণ ভুল এবং বিভ্রান্তিকর।
অপ্রত্যক্ষ কর ও শুল্ক দপ্তরের কেন্দ্রীয় পর্ষদ  স্পষ্টভাবে জানিয়েছে যে এই ধরণের কোনো অক্সিজেন কনসেনট্রেটর ভারতীয় শুল্ক দপ্তরে পড়ে নেই। ভারতীয় শুল্ক দপ্তর দ্রুত এই ধরণের চালানে ছাড়পত্র দিয়েছে এবং আমদানি করা এই অক্সিজেন কনসেনট্রেটর কোনো বন্দরেই আটকে নেই।
ভারত সরকার এবং রাজ্য ও কেন্দ্রশাসিত অঞ্চলগুলিকে অতিমারীর বিরুদ্ধে লড়াইয়ে বিশ্বের বিভিন্ন প্রান্ত থেকে সাহায্যের অঙ্গ হিসেবে একাধিক দেশ ৩০০০ অক্সিজেন কনসেনট্রেটর পাঠিয়েছে। এর মধ্যে মরিশাস থেকে ২০০টি, রাশিয়া থেকে ২০টি, ব্রিটেন থেকে চার দফায় মোট ৬৬৯টি, রোমানিয়া থেকে ৮০টি, আয়ারল্যান্ড থেকে ৭০০টি, থাইল্যান্ড থেকে ৩০টি, চীন থেকে ১০০০টি এবং উজবেকিস্তান থেকে ১৫১টি অক্সিজেন কনসেনট্রেটর এসেছে। এর পাশাপাশি তাইওয়ান ১৫০টি অক্সিজেন কনসেনট্রেটর পাঠিয়েছে। এই অক্সিজেন কনসেনট্রেটরগুলি ইতিমধ্যেই সুনির্দিষ্ট স্বাস্থ্য পরিষেবা প্রতিষ্ঠানে পাঠানো হয়েছে। এমনকি ত্রাণ সামগ্রীগুলিও সড়ক ও বিমান পথে প্রেরণ করা হয়েছে। এটি স্পষ্ট করে জানানো হয়েছে যে কোনো অক্সিজেন কনসেনট্রেটর শুল্ক দপ্তরের গুদাম ঘরে পড়ে নেই।
ভারতীয় শুল্ক দপ্তর অক্সিজেন ও অক্সিজেন সংক্রান্ত সরঞ্জাম সহ কোভিড মোকাবিলা সামগ্রী আমদানি করার বিষয়টিকে গুরুত্ব সহকারে বিচার করেছে। এই দপ্তরের কর্মীরা ২৪ ঘণ্টাই সজাগ রয়েছেন। অন্যান্য সামগ্রীর তুলনায় এই ধরণের সামগ্রী যাতে দ্রুত ছাড়পত্র পায় তা অগ্রাধিকার ভিত্তিতে দেখা হচ্ছে। নোডাল আধিকারিক সর্বক্ষণ এবিষয়ে পর্যবেক্ষণ চালাচ্ছেন। সম্প্রতি আমদানি করা ৩০০০ অক্সিজেন কনসেনট্রেটর শুল্ক কর্তৃপক্ষের ছাড়পত্র না পেয়ে পড়ে আছে বলে দিল্লি হাইকোর্টে একটি মামলা ওঠে। এক্ষেত্রেও সরকারি কৌশলীর পক্ষ থেকে স্পষ্ট করে জানানো হয়েছে যে শুল্ক কর্তৃপক্ষের হাতে কোনো আমদানিকৃত কনসেনট্রেটর আটকে নেই।
৩০০০ অক্সিজেন কনসেনট্রেটর শুল্ক দপ্তরের কাছে পড়ে রয়েছে বলে এমন সংবাদ সোশাল মিডিয়ায় প্রকাশিত হলে তার প্রতিক্রিয়ায় গত তেসরা মে অর্থমন্ত্রক একটি বিবৃতি জারি করে স্পষ্ট ব্যাখ্যা দিয়েছে।
SC/SS/SKD/
(Visitor Counter : 160
ভারতের প্রতিযোগিতা কমিশন
ভারতীয় রেলের দরপত্রে কারচুপি ও তাতে অসংগতি সাধনের জন্য দোষী সাব্যস্ত সংস্থাগুলির বিরুদ্ধে শাস্তিমূলক ব্যবস্থা গ্রহণ ভারতীয় প্রতিযোগিতা কমিশনের
নতুন দিল্লি, ৫ এপ্রিল, ২০২২
২০০২-এর প্রতিযোগিতা আইনের ধারা ৩, ৩, ৩ এবং ৩ সহ ৩ সংস্থান অনুযায়ী প্রতিযোগিতায় প্রশ্রয় না দেওয়ার কথা উল্লেখ রয়েছে। তথাপি ১১টি সংস্থা আইনের ধারা লঙ্ঘনের দায়ে দোষী সাব্যস্ত হয়। ভারতীয় প্রতিযোগিতা কমিশন  এই ১১টি সংস্থার বিরুদ্ধে চূড়ান্ত নির্দেশ জারি করেছে। উত্তর - পশ্চিম রেলের পক্ষ থেকে দাখিল করা অভিযোগের প্রেক্ষিতে ওই ১১টি সংস্থার বিরুদ্ধে ব্যবস্থা গ্রহণের উদ্যোগ নেওয়া হয়।
কমিশন জানতে পেরেছে যে, এই সংস্থাগুলি ভারতীয় রেলকে হাই পারফর্মেন্স পলিমাইড বুসেজ এবং সেল্ফ লুব্রিকেটিং পলিস্টার রেসিন বুসেজ সরবরাহে কারচুপির সঙ্গে যুক্ত ছিল। এই সংস্থাগুলি প্রত্যক্ষ বা পরোক্ষ ভাবে সরবরাহকৃত সামগ্রীর মূল্য স্থির করেছে, অন্য সংস্থাকে বরাত দিয়েছে, সরবরাহ নিয়ন্ত্রণ করেছে এবং দরপত্র আহ্বান প্রক্রিয়ায় হেরফের করেছে। কমিশন এই কারচুপি সম্পর্কে বিভিন্ন পক্ষের মধ্যে নিয়মিত ইমেল প্রেরণ এবং হোয়াটসঅ্যাপ টেক্স আদান-প্রদান করেছে। এই ১১টি সংস্থার মধ্যে সিসিআই-এর কাছে চারটি সংস্থার আগে থেকেই কিছু জরিমানা ছিল। আইনের ৪৬ নম্বর ধারা অনুযায়ী জরিমানার অঙ্ক কম করার জন্য একটি সংস্থা কমিশনের কাছে আবেদনপত্র দাখিল করতে পারে। তবে, এক্ষেত্রে সংশ্লিষ্ট সংস্থাকে কারচুপি সম্পর্কিত যাবতীয় তথ্য যাচাইয়ের জন্য পেশ করতে হয়। কারচুপির সঙ্গে যুক্ত এই ১১টি সংস্থার ১৪ জন ব্যক্তিকে প্রতিযোগিতায় অনিয়মের অভিযোগে দোষী সাব্যস্ত করেছে। কমিশন আইনের ধারা লঙ্ঘনের দায়ে সংস্থাগুলির বিরুদ্ধে বার্ষিক গড় লেনদন / আয়ের ওপর ৫ শতাংশ হারে জরিমানা ধার্য করেছে। উল্লেখ করা যেতে পারে, কমিশনের নির্দেশ সম্বলিত কপি ওয়েবসাইটে (www.cci.gov.in
) দেওয়া রয়েছে। সংশ্লিষ্ট নির্দেশটি Ref. Case No. 03 of 2018 হিসেবে পাশ হয়েছে।
CG/BD/AS/
(Visitor Counter : 68
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি মিঃ ইমান্যুয়েল ম্যাক্রোঁর মধ্যে টেলিফোনে কথা
নয়াদিল্লি, ০১ মার্চ, ২০২২
প্রধানমন্ত্রী শ্রী নরেন্দ্র মোদী আজ ফ্রান্সের রাষ্ট্রপতি মিঃ ইমান্যুয়েল ম্যাক্রোঁর সঙ্গে টেলিফোনে কথা বলেছেন।
ইউক্রেনের বর্তমান পরিস্থিতি নিয়ে তাঁরা আলোচনা করেন। সেদেশের যুদ্ধের ফলে উদ্ভূত মানব সভ্যতার সঙ্কটময় পরিস্থিতিতে উভয় নেতাই উদ্বেগ প্রকাশ করেছেন।
সংঘর্ষ বন্ধ করে কূটনৈতিক পথে আলাপ-আলোচনার মধ্য দিয়ে সমস্যার সমাধান করার জন্য ভারতের আবেদনের কথা প্রধানমন্ত্রী আবারও উল্লেখ করেন। তিনি বলেন, ভারত বিশ্বাস করে, আন্তর্জাতিক আইন, রাষ্ট্রসংঘের সনদ এবং প্রতিটি রাষ্ট্রের ভৌগোলিক অখন্ডতা ও সার্বভৌমত্বকে শ্রদ্ধা জানাতে হবে। এর মধ্য দিয়েই সমসাময়িক বিশ্ব পরিস্থিতি স্বাভাবিক থাকবে।
প্রধানমন্ত্রী দু’পক্ষের আলোচনাকে স্বাগত জানিয়েছেন। তিনি মানবিক সাহায্য এবং প্রত্যেকের অবাধ ও মুক্তভাবে যাতায়াতের সুযোগ করে দেওয়ার উপর গুরুত্ব দিয়েছেন।
শ্রী মোদী এ প্রসঙ্গে মিঃ ম্যাক্রোঁকে সংঘর্ষ কবলিত অঞ্চল থেকে ভারতের নাগরিকদের ফিরিয়ে আনার উদ্যোগ এবং সংশ্লিষ্ট অঞ্চলের ক্ষতিগ্রস্ত মানুষদের জন্য ভারত থেকে ওষুধ সহ প্রয়োজনীয় ত্রাণ সামগ্রী পাঠানোর কথা জানান।
CG/CB/SB
(
নির্বাচনকমিশন
নির্বাচনী ফলাফলকে প্রভাবিত করতে পারে এমন অনুষ্ঠান সম্প্রচার বা প্রকাশ করা থেকে বিরত থাকতে গণমাধ্যমগুলিকে নির্বাচন কমিশনের পরামর্শ
নয়াদিল্লি, ০৮ এপ্রিল, ২০১৯
লোকসভা নির্বাচন সুষ্ঠু, অবাধ করতে ১২৬  ধারার আওতায় নিষেধাজ্ঞা বলবৎ থাকাকালীন সময়ে নির্বাচনী ফলাফলে প্রভাব পড়তে পারে এমন যে কোনও ধরণের অনুষ্ঠান সম্প্রচার বা প্রকাশ করা থেকে বিরত থাকার জন্য নির্বাচন কমিশন গণমাধ্যমগুলিকে  পরামর্শ দিয়েছে।
কমিশনের মতে, নিষেধাজ্ঞা বলবৎ থাকাকালীন সময়ে এ ধরণের অনুষ্ঠান সম্প্রচার বা প্রচার, যা নির্বাচনের ফলাফলকে প্রভাবিত করতে পারে, তা প্রকৃত পক্ষেই ১২৬  ধারাকে লঙ্ঘিত করে। এই প্রেক্ষিতেই কমিশনের পক্ষ থেকে আগামী ১১ই এপ্রিল সকাল ৭টা থেকে আগামী ১৯শে মে সন্ধ্যা ৬টা ৩০ মিনিট পর্যন্ত সংবাদ মাধ্যমগুলিকে নির্বাচনী ফলাফলের তথ্য সম্পর্কিত কোনও রকম অনুষ্ঠান বা লেখনী প্রকাশ বা প্রচার না করার জন্য পরামর্শ দেওয়া হয়েছে। কমিশনের এই পরামর্শ লোকসভা ভোটের পাশাপাশি, যে ৪টি রাজ্যে বিধানসভা নির্বাচন এবং অন্যান্য কয়েকটি রাজ্যে বিধানসভার যে উপ-নির্বাচন হতে চলেছে, সেক্ষেত্রেও সমানভাবে প্রযোজ্য হবে।
CG/BD/SB
(Visitor Counter : 92
স্বাস্থ্যওপরিবারকল্যাণমন্ত্রক
চিকিৎসক, নার্স ও আধা চিকিৎসকদের জন্য ন্যাশনাল ইমার্জেন্সি লাইফ সাপোর্ট পাঠক্রমের সূচনা করেছেন ডাঃ ভারতী প্রবীন পাওয়ার
নয়াদিল্লী, ১৮ মে, ২০২২
কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীন পাওয়ার আজ চিকিৎসক, নার্স ও আধা চিকিৎসকদের জন্য ন্যাশনাল ইমার্জেন্সি লাইফ সাপোর্ট পাঠক্রমের সূচনা করেছেন। প্রশিক্ষণ সম্পর্কিত মডিউল বা পদ্ধতির পাশাপাশি এই পাঠক্রমে সমস্ত রাজ্য ও কেন্দ্রশাসিত অঞ্চলে প্রশিক্ষণ পরিকাঠামোর মানোন্নয়নের বিষয়টি অন্তর্ভুক্ত হয়েছে। জাতীয় স্তরে এ ধরণের পাঠ্যক্রম শুরু করার উদ্দেশ্যই হল চিকিৎসক, নার্স ও আধা চিকিৎসক যাঁরা হাসপাতাল বা অ্যাম্বুলেন্স পরিষেবায় আপকালীন চিকিৎসার কাজে যুক্ত তাঁদের প্রশিক্ষিত করে তুলতে একটি প্রশিক্ষক দল গঠন করা।
ডাঃ পাওয়ার বলেন, দেশে স্বাস্থ্য ক্ষেত্রের সঙ্গে যুক্ত পেশাদারদের বিদেশী মডিউলের ওপর অনেকাংশে নির্ভর করতে হয়। এমনকি আপৎকালীন জীবনদায়ী পরিষেবা সংক্রান্ত পঠন-পাঠন খাতে প্রচুর অর্থও ব্যয় হয়। তাই প্রধানমন্ত্রীর মেক ইন ইন্ডিয়া নীতি এবং আত্মনির্ভর ভারত গঠনের পরিকল্পনা বাস্তবায়নে ন্যাশনাল ইমার্জেন্সি লাইফ সাপোর্ট এমন এক আদর্শ পাঠ্যক্রম প্রণয়ন করবে, যা ভারতীয় প্রেক্ষাপটে কার্যকর হয়ে উঠবে।
কোভিড-১৯ এবং কোভিড বহির্ভূত আপৎকালীন স্বাস্থ্য পরিষেবা ব্যবস্থাকে আরও শক্তিশালী করে তুলতে সরকার অঙ্গীকারবদ্ধ বলে উল্লেখ করে ডাঃ পাওয়ার বলেন, আপৎকালীন চিকিৎসা পরিস্থিতি মোকাবিলায় প্রস্তুতির ক্ষেত্রে দক্ষতা বাড়াতে এবং মূল্যবান জীবনহানি কমাতে দীর্ঘমেয়াদী ভিত্তিতে এই উদ্যোগ গ্রহণ করা হয়েছে। তিনি বলেন, প্রধানমন্ত্রী শ্রী নরেন্দ্র মোদী নাগরিকদের সুলভে গুণগতমানের চিকিৎসা পরিষেবা প্রদানে অগ্রাধিকার দিয়ে এসেছেন। এজন্য বিশ্বমানের কার্যকর পেশাদার মানসিকতার চিকিৎসা পরিষেবা ব্যবস্থা গড়ে তুলতে প্রযুক্তির ব্যবহার অপরিহার্য হয়ে উঠেছে।
স্বাস্থ্য প্রতিমন্ত্রী ন্যাশনাল ইমার্জেন্সি লাইফ সাপোর্ট স্কিল সেন্টার গড়ে তুলতে রাজ্যগুলিকে প্রস্তাব পাঠানোর অনুরোধ জানান। এই উপলক্ষ্যে কেন্দ্রীয় স্বাস্থ্য সচিব শ্রী রাজেশ ভূষণ, নতুন দিল্লী এইমস-এর ট্রমা সেন্টারের প্রধান অধ্যাপক রাজেশ মালহোত্রা সহ মন্ত্রকের উচ্চপদস্থ আধিকারিকরা উপস্থিত ছিলেন।
CG/BD/NS
(Visitor Counter : 81
প্রধানমন্ত্রীরদপ্তর
দেশে কোভিড-১৯ মহামারী পরিস্থিতি এবং টিকাকরণ অভিযানের অবস্থা পর্যালোচনা করার জন্য প্রধানমন্ত্রীর পৌরোহিত্যে উচ্চ পর্যায়ের বৈঠক
নয়াদিল্লি, ০৯ মার্চ, ২০২২
প্রধানমন্ত্রী শ্রী নরেন্দ্র মোদী আজ  দেশে ওমিক্রন ঢেউ – এর প্রেক্ষাপটে কোভিড-১৯ মহামারী পরিস্থিতি এবং টিকাদান অভিযানের অবস্থা পর্যালোচনা করার জন্য উচ্চ পর্যায়ের বৈঠকে পৌরোহিত্য করেছেন।
বৈঠকে বিশ্বব্যাপী পরিস্থিতি এবং ভারতের কোভিড-১৯ পরিস্থিতি সম্পর্কে বিশদ তথ্য উপস্থাপন করা হয়। টিকা প্রচারাভিযানের ক্ষেত্রে দেশের নিরন্তর প্রয়াস এবং সাম্প্রতিক সময়ে হাসপাতালে কম রোগী ভর্তি, আক্রান্ত এবং মৃত্যু হার হ্রাসে সহায়তায় টিকার কার্যকারিতার বিষয় নিয়ে বিশ্লেষণ করা হয়। পর্যালোচনায় উঠে এসেছে যে, কেন্দ্রীয় সরকারের নেতৃত্বে সক্রিয় ও সহযোগিতামূলক প্রয়াসে সংক্রমণের বিস্তার রোধে কার্যকরি ব্যবস্থাপনা সাহায্য করেছে। এও উল্লেখ করা হয়েছে যে, দেশে মহামারী মোকাবিলা এবং টিকাকরণের প্রয়াস বিশ্ব স্বাস্থ্য সংস্থা , রাষ্ট্রসংঘ, আন্তর্জাতিক অর্থ ভান্ডার এবং হার্ভার্ড বিজনেস স্কুল অ্যান্ড ইন্সটিটিউট ফর কম্পিটিটিভনেস – এর মতো প্রতিষ্ঠানের প্রতিবেদনে প্রশংসিত হয়েছে।
প্রধানমন্ত্রী টিকাদান কর্মী, স্বাস্থ্য সেবা কর্মী, কেন্দ্র ও রাজ্য সরকারের নিরলস প্রচেষ্টার প্রশংসা করেছেন। শ্রী মোদী কোভিড সম্পর্কিত বিধিনিষেধ অনুসরণ করার তাৎপর্যের উপর জোর দেন । যথাযথ কোভিড আচরণবিধি মেনে চলা ও প্রত্যেক যোগ্য ব্যক্তিকে টিকা নেওয়া এবং সম্প্রদায়ের নিরন্তর সমর্থনের আহ্বান জানান তিনি।
এই বৈঠকে স্বরাষ্ট্র, স্বাস্থ্য ও পরিবার কল্যাণ মন্ত্রী ও প্রতিমন্ত্রী এবং নীতি আয়োগের স্বাস্থ্য বিষয়ক সদস্য সহ অন্যান্য উচ্চ পদস্থ আধিকারিকরা উপস্থিত ছিলেন।
CG/SS/SB
(
শিল্পওবাণিজ্যমন্ত্রক
পেটেন্টের জন্য আবেদন দাখিলের প্রক্রিয়ার সরলীকরণ
নয়াদিল্লী, ১১ ফেব্রুয়ারি, ২০২২
২০১৬-১৭ অর্থবর্ষ থেকে ২০২০-২১ অর্থবর্ষ পর্যন্ত ভারতে পেটেন্টের জন্য আবেদনের তথ্য :
২০১৬-১৭ অর্থবর্ষে ৪৫৪৪৪, ২০১৭-১৮ অর্থবর্ষে ৪৭৮৫৪, ২০১৮-১৯ অর্থবর্ষে ৫০৬৫৯, ২০১৯-২০ অর্থবর্ষে ৫৬২৬৭, ২০২০-২১ অর্থবর্ষে ৫৮৫০৩টি পেটেন্টের জন্য আবেদন করা হয়েছে। ২০২১-২২ অর্থবর্ষে ৩১শে জানুয়ারি পর্যন্ত ৫১৯৪০টি আবেদন জমা পরেছে।
এর মধ্যে ভারতীয়দের পেটেন্টের জন্য আবেদনের পরিমাণ :
২০১৬-১৭ অর্থবর্ষে ১০৯৭৮, ২০১৭-১৮ অর্থবর্ষে ১৪২৮৪, ২০১৮-১৯ অর্থবর্ষে ১৬২৭৬, ২০১৯-২০ অর্থবর্ষে ২০৮২৪, ২০২০-২১ অর্থবর্ষে ২৪২৮৪টি পেটেন্টের জন্য আবেদন করা হয়েছে। ২০২১-২২ অর্থবর্ষে ৩১শে জানুয়ারি পর্যন্ত ২১১০৪টি আবেদন জমা পরেছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিল্প ও বাণিজ্য প্রতিমন্ত্রী শ্রী সোম প্রকাশ।
CG/CB/NS
(Visitor Counter : 60
তথ্যওসম্প্রচারমন্ত্রক
ভারতীয় আন্তর্জাতিক চলচ্চিত্র উৎসবে প্রখ্যাত গীতিকার প্রসূন জোশী-কে ‘বছরে সেরা চলচ্চিত্র ব্যক্তিত্ব’ পুরস্কারে সম্মানিত করা হয়েছে
নতুন দিল্লি, ২৯ নভেম্বর, ২০২১
“এক আকাশ কম, আমাকে আরও আকাশ এনে দাও....” – প্রখ্যাত গীতিকার এবং সৃজনশীল লেখক প্রসূন জোশী-কে ‘বছরের সেরা চলচ্চিত্র ব্যক্তিত্ব’ –পুরস্কারের সম্মান প্রদান করা হয়েছে। গোয়ায় ৫২ তম ভারতীয় আন্তর্জাতিক চলচ্চিত্র উৎসবের সমাপ্তি অনুষ্ঠানে এই সম্মান প্রদান করা হয়। চলচ্চিত্র, জনপ্রিয় সংস্কৃতি এবং সামাজিকভাবে উল্লেখযোগ্য শিল্পকর্মে অসামান্য অবদানের জন্য তথ্য ও সম্প্রচার মন্ত্রী শ্রী অনুরাগ ঠাকুর তাঁর হাতে এই পুরস্কার তুলে দেন।
চলচ্চিত্র এবং অন্যান্য টিভি বিজ্ঞাপন ও সামাজিকভাবে প্রাসঙ্গিক গল্পে প্রাণবন্ত ও উদ্দীপনা গানের জন্য ব্যাপকভাবে পরিচিত শ্রী জোশী। পদ্মশ্রী পুরস্কার প্রাপ্ত এবং একাধিক জাতীয় পুরস্কার জয়ী শ্রী জোশী নতুন, উচ্চাকাঙ্খী চলচ্চিত্র নির্মাতাদের উদ্দেশ্যে জানান, চলচ্চিত্রের ক্ষেত্রে সাফল্যের জন্য কাজ সংক্ষেপে সারার কোনো সোজা পথ নেই। তিনি বলেন, শর্টকাট পদ্ধতিতে কখনোই সাফল্যের শিখরে পৌঁছনো যায়না। অনুষ্ঠানে তিনি এই পুরস্কারটিকে নিজের শহর উত্তরাখণ্ডের উদ্দেশ্যে উৎসর্গ করেন। পাশাপাশি তিনি উত্তরাখণ্ডের একটি ছোট্ট শহর আলমোরা থেকে কিভাবে এই রুপালি পর্দার জগতে জায়গা করে নিয়েছেন, সেই যাত্রাপথের কাহিনীও তুলে ধরেন। ২০০১ সালে রাজকামার সন্তোষীর ‘লজ্জা’ চলচ্চিত্রে গীতিকার হিসেবে ভারতীয় চলচ্চিত্রে প্রবেশ করেন। এরপর তিনি ‘তারে জমিন পার’, ‘রং দে বাসন্তী’, ‘ভাগ মিলখা ভাগ’, ‘নীরজা’, ‘মণিকর্ণিকা’ এবং ‘দিল্লি-সিক্স’ –এর মতো একাধিক চলচ্চিত্রে গীতিকার হিসেবে সাফল্যের পরিচয় দিয়েছেন।
একজন আন্তর্জাতিকভাবে প্রশংসিত বিজ্ঞাপন পেশাদার হওয়ার পাশাপাশি জোশী বর্তমানে বিশ্বের অন্যতম বৃহত্তম বিজ্ঞাপন কোম্পানি – ম্যাককান ওয়ার্ল্ড গ্রুপের এশিয়া – প্যাসিফিকের চেয়ারম্যান। তিনি কান চলচ্চিত্র উৎসবে গোল্ডেন লায়নস এবং ওয়ার্ল্ড ইকনোমিক ফোরাম থেকে ইয়ং গ্লোবাল লিডার সহ একাধিক আন্তর্জাতিক পুরস্কারও জিতেছেন। বর্তমানে তিনি সেন্ট্রাল বোর্ড অফ ফিল্ম সার্টিফিকেশন -এর চেয়ারপার্সন রয়েছেন।
CG/SS/SKD/
(Visitor Counter : 114